Deg usefru-agi Yidir yewwi-d ɣef ssenf n tbuɣarin id tawin-t tlawin mi ara tcekkiren-t bab n tmeɣa mi ara qqnen-t lḥenni i yesli neɣ umeḍher, di tazwara beddun-t ccekran n imaɛraḍen d yeqriben merra d wid id yussan ad ḥeḍren tagnit-nni n leferḥ, imir ad uɣalen ɣer ucekker n bab n tmeɣra, d yesli neɣ umeḍher d watmaten-is.Deg usefru-agi n Yidir mi d-yeccker "bab n tmeɣra" mi d-yenna:"kečč a bab n tmeɣra, a mmi-s n tninna" amzun akken iccuba-ten ɣer twacult n leḍyur yellan d azamul n ccebaḥa d tezmert, imi taninna d azamul n ccebaḥa yeqsedd taymmat n yesli acku taninna d unti n lbaz.